Document ID: 31976R3059

KOMISSION ASETUS (ETY) N:o 3059/76,
annettu 14 päivänä joulukuuta 1976,
viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta kolmannen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 2829/76(2), ja erityisesti sen 9 artiklan 6 kohdan,
sekä katsoo, että
komission asetuksessa (ETY) N:o 1019/70(3), joka on annettu 29 päivänä toukokuuta 1970, sellaisena kuin se on viimeksi muutettuna asetuksella (ETY) N:o 612/75(4), annetaan viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevat yksityiskohtaiset säännöt; neuvoston asetuksessa (ETY) N:o 1160/76, joka on annettu 17 päivänä toukokuuta 1976(5), muutetaan asetuksen (ETY) N:o 816/70 9 artiklaa erityisesti laajentamalla viitehintajärjestelmä rypäletäysmehuihin ja rypälemehuihin, mikä sisältää tarjoushinnan vapaasti rajalla ja tarvittaessa tasoitusmaksun vahvistamisen näille tuotteille; tämän vuoksi on syytä muuttaa asetusta (ETY) N:o 1019/70,
Riesling- tai Sylvaner-viiniköynnöslajikenimellä tuontiin tarjottujen valkoviinien osalta on syytä ottaa huomioon viinien ja rypälemehujen kuvauksen ja esittelyn yleisistä säännöistä 8 päivänä elokuuta 1974 annetussa neuvoston asetuksessa (ETY) N:o 2133/74(6), sellaisena kuin se on viimeksi muutettuna asetuksella (ETY) N:o 1168/76(7), annetut, niitä koskevat säännökset, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1019/70 seuraavasti:
1. Korvataan 4 artiklan 1 kohta seuraavasti:
"Tasoitusmaksu vahvistetaan yhdelle asetuksen (ETY) N:o 816/70 9 artiklan 1 kohdassa tarkoitetulle tuotteelle, kun todetaan, että kyseisen tuotteen tarjoushinta vapaasti rajalla, johon on lisätty tullimaksut, on alhaisempi kuin kyseisen tuotteen viitehinta".
2. Korvataan 5 artikla seuraavasti:
"5 artikla
Valkoviini, joka on tarjottu tuontiin Riesling- tai Sylvaner-viiniköynnöslajikenimellä, voidaan tuoda tai laskea liikkeeseen vain, jos se on asetuksen (ETY) N:o 2133/74 32 artiklan ja asetuksen (ETY) N:o 1608/76 12 artiklan 2 kohdan säännösten mukainen sanotun kuitenkaan rajoittamatta asetuksen (ETY) N:o 1608/76 21 artiklan säännösten soveltamista",
3. Korvataan 7 artikla seuraavasti:
"7 artikla
Asetuksen 6 artiklan 1 kohdassa tarkoitetussa tapauksessa tuotaessa hehtolitraa kohti kannettava maksu on yhtä suuri kuin määrä, joka on saatu kertomalla"
- todellinen alkoholipitoisuus, jos kyseessä on punaviini, valkoviini, väkevä viini tai jalostettavaksi tarkoitettu väkevä viini taikka tislausta varten väkevöity viini,
- potentiaalinen alkoholipitoisuus, jos kyseessä on tiivistetty tai tiivistämätön, punainen tai valkoinen rypäletäysmehu (mukaan lukien rypälemehu),
- kokonaisalkoholipitoisuus, jos kyseessä on rypälemehu, jonka käyminen on estetty tai keskeytetty lisäämällä alkoholia,
kyseiselle tuotteelle astetta/hehtolitraa kohti vahvistetulla määrällä.
Kuitenkin tuotteita, joiden todellinen alkoholipitoisuus on alle 8,5 °, koskee todelliselta alkoholipitoisuudeltaan 8,5 ° oleviin tuotteisiin sovellettava tasoitusmaksu.
4. Kumotaan 8 artikla.
2 artikla
Tämä asetus tulee voimaan 16 päivänä joulukuuta 1976.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 1976.

Labels: 3
2
17